**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2023. június 29-i ülésére**

**Javaslat egyedi támogatási kérelmek elbírálására**

Szombathely Megyei Jogú Város Önkormányzata – a város költségvetési helyzetét figyelembe véve – minden évben biztosít támogatást szombathelyi székhelyű sportszervezetek működésének és tevékenységének támogatására, valamint olyan sportrendezvények megvalósítására, amelyek nagy tömegeket mozgósítanak és a város életében jelentős sporteseménynek számítanak.

Szombathely Megyei Jogú Város Önkormányzata Közgyűlésének 4/2023.(II.28.) számú önkormányzati rendeletében jóváhagyta az Önkormányzat 2023. évi költségvetését, amelynek 14. számú mellékletében a sport ágazat kiadásai tételsorai között az „Egyéb sportcélú kiadások, támogatások” tételsoron a 73.923 e Ft. előirányzatot biztosított.

Szombathely Megyei Jogú Város Önkormányzata Közgyűlésének Városstratégiai, Idegenforgalmi és Sport Bizottságához az elmúlt időszakban az alábbi négy szombathelyi székhelyű sportszervezet támogatási kérelme érkezett be:

* Vasi Tekesportért Alapítvány
* Hátrányos Helyzetű Sportolókért Alapítvány
* Mozgássérült Összetartás SE
* Szombathelyi Dobó SE

A beérkezett egyedi kérelmek támogatásának pénzügyi fedezete a 2023. évi „Egyéb sportcélú kiadások, támogatások” tételsoron fennálló 3.923 e Ft. szabad felhasználású összeg alapján biztosított. A tételsoron rendelkezésre álló összeg odaítéléséről sportszervezet esetében a sportról szóló 6/2002. (III.28.) önkormányzati rendelet 5. § alapján, az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése, valamint Szombathely Megyei Jogú Város Sportfinanszírozási rendszere alapján a Városstratégiai, Idegenforgalmi és Sport Bizottság jogosult dönteni.

1. **A Vasi Tekesportért Alapítvány támogatási kérelme**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. június 7. napján a Vasi Tekesportért Alapítvány 300.000,- Ft. összegű támogatási kérelmet nyújtott be a 63. Nemzetközi Savaria Tekekupa rendezési költségeinek támogatására.

A Savaria Tekekupa osztrák, szlovén, horvát csapatok részvételével a 2023. évi Savaria Karnevál időpontjában kerül megrendezésre. A nagy múltú versenyt a Vasi Tekesportért Alapítvány a városi sportrendezvényekhez méltó módon kívánja megrendezni.

1. **A Hátrányos Helyzetű Sportolókért Alapítvány támogatási kérelme**

A Hátrányos Helyzetű Sportolókért Alapítvány 400.000,- Ft összegű támogatási kérelmet nyújtott be Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. június 27. napján. A kérelemben leírtak alapján a sportszervezet 2023. szeptember 9 - 2023. október 1. között Düsseldorfban megrendezésre kerülő világbajnokságon 7 fő hátrányos helyzetű sportolóval kíván részt venni az egyesület, valamint 2023. október 26-28. között WKF Európa-bajnokságon szándékozik részt venni a csapat, amelynek tagjai között többszörös Európa bajnoki címmel rendelkező sportolók is vannak. Az Alapítvány a sportolók versenyeztetéséhez, utazási költségekhez kéri a Bizottság támogatását.

1. **A Mozgássérült Összetartás SE támogatási kérelme**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. június 14. napján a Mozgássérült Összetartás SE 205.000,- Ft. összegű támogatási kérelmet nyújtott be a megnövekedett működési költségek támogatására.

A sportszervezet az igényelt támogatási összeget terembérleti díjra és kötelező sportorvosi vizsgálatokkal kapcsolatos utazási költségre kívánja fordítani.

1. **A Szombathelyi Dobó SE támogatási kérelme**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. június 28. napján a Szombathelyi Dobó SE 1.500.000,- Ft. összegű támogatási kérelmet nyújtott be a V. Németh Pál Memorial - WA Continental Tour Silver Meeting kalapácsvető verseny rendezési költségeinek támogatására.

2023. évben a Gyulai Memorial Atlétikai versenyt követően - a budapesti világbajnokság kivételével - nem rendeznek Európában magasszintű kalapácsvető versenyt. A Szombathelyi Dobó SE szervezésében 2023. szeptember 6. napján World Atheltics Continental Tour keretein belül kerül megrendezésre - a szombathelyi Sugár úti Atlétikai Centrumban - a Silver besorolású viadal, ahol lehetőség nyílik arra, hogy az olimpiai kvalifikációban érintett szombathelyi versenyzők értékes ranglistapontokhoz jussanak.  A rangsor úgy kerül kialakításra, hogy egy-egy versenyző öt legtöbb pontszámot elért versenyének átlagát veszik figyelembe az olimpiai kvalifikációs időszak alatt, ami 2023. július 1 – 2024. június 30. közötti időszakban fog tartani.

Olimpiai kvalifikációban érintett versenyzők névsora:

* Halász Bence (Szombathelyi Dobó SE)
* Rába Dániel - (Szombathelyi Dobó SE)
* Varga Donát - (Szombathelyi Dobó SE)
* Gyurátz Réka - (Szombathelyi Dobó SE)
* Németh Zsanett - (Szombathelyi Dobó SE)

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjék.

**Szombathely, 2023. június „ ”**

 **/: Dr. László Győző :/**

 **I.**

**HATÁROZATI JAVASLAT**

**..…./2023. (VI.29.) VISB számú határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Vasi Tekesportért Alapítvány támogatási kérelmének elbírálására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft szerinti összeget biztosít a Vasi Tekesportért Alapítvány részére a 63. Nemzetközi Savaria Tekekupa rendezési költségeinek támogatására az„Egyéb sportcélú kiadások, támogatások” tételsor terhére.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**II.**

**HATÁROZATI JAVASLAT**

**..…./2023. (VI.29.) VISB számú határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat Hátrányos Helyzetű Sportolókért Alapítvány támogatási kérelmének elbírálására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft szerinti összeget biztosít a Hátrányos Helyzetű Sportolókért Alapítvány részére az„Egyéb sportcélú kiadások, támogatások” tételsor terhére.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**III.**

**HATÁROZATI JAVASLAT**

**..…./2023. (VI.29.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Mozgássérült Összetartás SE támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft szerinti összeget biztosít a Mozgássérült Összetartás SE működési költségeinek finanszírozásához az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**IV.**

**HATÁROZATI JAVASLAT**

**..…./2023. (VI.29.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Szombathelyi Dobó SE támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft szerinti összeget biztosít a Szombathelyi Dobó SE a V. Németh Pál Memorial - WA Continental Tour Silver Meeting kalapácsvető verseny rendezési költségeinek támogatására az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal